
Kako je došlo do toga da se ***[Kaba](https://pitajucene.com/search/kaba/questions/ "Pretraži pitanja o Kabi")*** prekriva platnom, i kakvo je to platno?


* 
* 
* 
* 
* 
* 
* 

 
Kako je došlo do toga da se Kaba prekriva platnom, i kakvo je to platno?

Prekrivanje Kabe datira još iz predislamskog vremena. ***[Islam](https://pitajucene.com/search/islam/questions/ "Pretraži pitanja o Islamu")*** nije osudio ovaj postupak pa su muslimani od vremena Poslanika, ﷺ, do današnjih dana prekrivali Kabu. Danas u Mekki postoji posebna tvornica koja se bavi izradom prekrivača za Kabu. Prekrivač se sastoji iz četrdeset sedam dijelova širine 98 cm, a dužine 14 m. Za izradu ovog platna potrebno je oko 670 kg čiste prirodne svile. Na crnom platnu ispisani su ajeti zlatnim nitima. Svake godine čisto ručnim radom pravi se novi prekrivač za Kabu koji se mijenja devetog zul-hidždžeta (dan Arefata). Pravi se i jedan rezervni u slučaju da dođe do bilo kakvog oštećenja postavljenog prekrivača. Izrada svakog od ovih prekrivača košta oko deset miliona rijala (oko dva miliona eura).


Da Allah nagradi sve one koji brinu o Kabi i njenom izgledu, ali treba imati na umu da mnogi muslimani umiru od gladi, i da je život muslimana preči od prekrivača Kabe. Nema sumnje da je izrada ovog skupocjenog prekrivača rasipanje imetka za koji treba odgovarati na Sudnjem danu, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


